text: Oprør mod energi-giganter 
  17 oktober 2011 kl. 09.05
  Tønder kommune arbejder på ny model: Vil eje vindmøller i samarbejde med møllelaug og energiselskab
  Tønder Kommune får økonomisk alt for lidt ud af at have vindmøller stående.
  Så nu gør borgmester Laurids Rudebeck et forsøg på at hente en økonomisk gevinst på vindmøllerne via en ny model. 
  Nemlig en treparts ejerskab af de dyre møller. Kommunen, et møllelaug og et energiselskab.  
  
  Energiselskab står klar
  - Vi har allerede kontakt med et energiselskab, der gerne vil indgå i sådan et ejerforhold, siger Laurids Rudebeck, der dog ikke vil afsløre hvilket energiselskab.
  
  Flere penge 
  Med sådan et ejerforhold vil flere skattekroner gå til den kommune, hvor vindmøllen er stillet op i. 
  Som det er nu vil kun et mindre engangsbeløb tilfalde kommunen - og kun hvis den søger om det.
  